ddrg/super_eurlex huggingface dataset:
(13)

Podľa správy audítora a účtovnej závierky spoločnosti Ningbo Ruyi k 31. decembru 2005 (ďalej len „správa za rok 2005“) a podľa odpovedí uvedených vo formulári žiadosti o THP a v dotazníku spoločnosť Ningbo Ruyi mala v ČĽR len tri prepojené spoločnosti: Jungheinrich AG, Jungheinrich Shanghai a Ruyi Hong Kong. Prešetrovanie však ukázalo, že čínski akcionári spoločnosti vlastnili kontrolné podiely v spoločnostiach Ningbo CFA Co., Ltd. (ďalej len „Ningbo CFA“) a Ningbo Free Trade Zone Ruyi International Trading Co., Ltd. (ďalej len „NFTZ“).
(3)

Na základe informácií týkajúcich sa žiadostí o vývozné povolenia, ktoré má Komisia k dispozícii k 23. januáru 2008, množstvo ešte disponibilné na obdobie do 15. marca 2008 pre pásmo 1. Afrika podľa článku 9 ods. 5 nariadenia (ES) č. 883/2001 by mohlo byť prekročené, ak sa neobmedzí vydávanie týchto vývozných povolení s vopred stanovenou náhradou. Je preto potrebné stanoviť jednotnú percentuálnu sadzbu na prijímanie žiadostí predložených od 16. do 22. januára 2008 a pozastaviť pre tieto zóny do 16. marca 2008 vydávanie potvrdení na predložené žiadosti,
23.

Záznam „Fazul Abdullah Mohammed [alias a) Abdalla, Fazul, b) Abdallah, Fazul, c) Ali, Fadel Abdallah Mohammed, d) Fazul, Abdalla, e) Fazul, Abdallah, f) Fazul, Abdallah Mohammed, g) Fazul, Haroon, h) Fazul, Harun, i) Haroun, Fadhil, j) Mohammed, Fazul, k) Mohammed, Fazul Abdilahi, l) Mohammed, Fouad, m) Muhamad, Fadil Abdallah, n) Abdullah Fazhl, o) Fazhl Haroun, p) Fazil Haroun, q) Faziul Abdallah, r) Fazul Abdalahi Mohammed, s) Haroun Fazil, t) Harun Fazul, u) Khan Fazhl, v) Farun Fahdl, w) Harun Fahdl, x) Aisha, Abu, y) Al Sudani, Abu Seif, z) Haroon, aa) Harun, bb) Luqman, Abu cc) Haroun]. Dátum narodenia: a) 25.8.1972, b) 25.12.1974, c) 25.2. 1974, d) 1976, e) február 1971. Miesto narodenia: Moroni, Komory. Štátna príslušnosť: a) Komory, b) Keňa“ pod nadpisom „Fyzické osoby“ sa nahrádza takto: „Fazul Abdullah Mohammed [alias a) Abdalla, Fazul, b) Abdallah, Fazul, c) Ali, Fadel Abdallah Mohammed, d) Fazul, Abdalla, e) Fazul, Abdallah, f) Fazul, Abdallah Mohammed, g) Fazul, Haroon, h) Fazul, Harun, i) Haroun, Fadhil, j) Mohammed, Fazul, k) Mohammed, Fazul Abdilahi, l) Mohammed, Fouad, m) Muhamad, Fadil Abdallah, n) Abdullah Fazhl, o) Fazhl Haroun, p) Fazil Haroun, q) Faziul Abdallah, r) Fazul Abdalahi Mohammed, s) Haroun Fazil, t) Harun Fazul, u) Khan Fazhl, v) Farun Fahdl, w) Harun Fahdl, x) Abdulah Mohamed Fadl, y) Fadil Abdallah Muhammad, z) Abdallah Muhammad Fadhul, aa) Fedel Abdullah Mohammad Fazul, ab) Fadl Allah Abd Allah, ac) Haroon Fadl Abd Allah, ad) Mohamed Fadl, ae) Abu Aisha, af) Abu Seif Al Sudani, ag) Haroon, ah) Harun, ai) Abu Luqman, aj) Haroun, ak) Harun Al-Qamry, al) Abu Al-Fazul Al-Qamari, am) Haji Kassim Fumu, an) Yacub]. Dátum narodenia: a) 25.8.1972, b) 25.12.1974, c) 25.2.1974, d) 1976, e) február 1971. Miesto narodenia: Moroni, Komory. Štátna príslušnosť: a) Komory, b) Keňa. Ďalšie informácie: a) od novembra 2007 údajne pôsobí v južnom Somálsku; b) údajne má kenský aj komorský pas; c) pravdepodobne zapojený do útokov na ambasády Spojených štátov v Nairobi a Dar es Salaam v auguste 1998 a do ďalších útokov v Keni v roku 2002; d) údajne sa podrobil plastickej operácii.“
(14)

Po uložení dočasných opatrení jedna strana tvrdila, že v prípade vyvážajúcich výrobcov, ktorí nespolupracovali, by sa malo vypočítať vyššie dumpingové rozpätie založené na najnižších cenách CIF spolupracujúcich vyvážajúcich výrobcov. V tejto súvislosti treba pripomenúť, že sa nezistili žiadne skutočnosti, ktoré by poukazovali na to, že nespolupracujúce spoločnosti predávali v OP za dumpingové ceny na vyššej úrovni ako spolupracujúce spoločnosti. Naopak z porovnania údajov Eurostatu týkajúcich sa dovozu s pôvodom v Indii a objemu a hodnoty dovozu do Spoločenstva, ktoré oznámili spolupracujúci vyvážajúci výrobcovia, vyplýva, že i) objem dovozu do Spoločenstva od ktoréhokoľvek nespolupracujúceho vyvážajúceho výrobcu predstavoval menej ako 20 % celkového dovozu z Indie v OP (presný pomer sa nemôže zverejniť z dôvodu dôverných informácií) a ii) ceny účtované ktorýmkoľvek nespolupracujúcim vyvážajúcim výrobcom na trhu Spoločenstva boli jednoznačne vyššie ako ceny účtované spolupracujúcimi spoločnosťami. Toto tvrdenie sa preto zamietlo.
(2)

Z oznámenia podľa článku 5 písm. a) nariadenia (ES) č. 1002/2007 vyplýva, že žiadosti podané od 22. februára 2008 od 13.00 hod. bruselského času do 29. februára 2008 do 13.00 hod. bruselského času v súlade s článkom 2 ods. 3 uvedeného nariadenia sa vzťahujú na množstvá, ktoré prekračujú dostupné množstvá. Je preto potrebné určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
(3)

Príloha III sa nahrádza takto: „PRÍLOHA III Prevody v rámci Spoločenstva povolené v rámci plánu rozpočtu na rok 2008 Množstvo (v tonách) Držiteľ Príjemca 1. 3 718 BIRB, Belgique ONIGC, France 2. 2 889 BIRB, Belgique The Lithuanian Agricultural and Food Products Market regulation Agency, Lietuva 3. 6 385 MVH, Magyarország ДФЗ, България 4. 15 552 MVH, Magyarország ARR, Polska 5. 15 898 MVH, Magyarország APIA, România 6. 806 MVH, Magyarország AAMRD, Slovenija 7. 397 AGEA, Italia National Research and Development Centre, Malta 8. 1 707 FEGA, España INGA, Portugal“
(1)

Abzar Boresh Kaveh Co. (alias BK Co.). Dátum označenia zo strany OSN: 3.3.2008. Ďalšie informácie: podieľa sa na výrobe komponentov do centrifúg.
2.a.6.

Pre let podľa pravidiel letu za viditeľnosti musia byť meteorologické podmienky na trase letu také, aby bolo dodržiavanie týchto letových pravidiel možné. Pre let podľa pravidiel letu podľa prístrojov sa musí zvoliť cieľové letisko, a kde je to uplatniteľné, náhradné letiská, kde môže lietadlo pristáť, s prihliadnutím najmä na predpoveď meteorologických podmienok, dostupnosť leteckých navigačných služieb, dostupnosť zariadení na zemi a na letové postupy podľa prístrojov, schválené štátom, v ktorom sa nachádza cieľové a/alebo náhradné letisko.
(3)

Zaviedli sa pravidlá, podľa ktorých sa v niektorých prípadoch vyžaduje, aby príslušný orgán vykonal následnú kontrolu, či poľnohospodár prijal nápravné opatrenie. Aby sa zabránilo oslabovaniu kontrolného systému, najmä v súvislosti so vzorkami z kontrol na mieste, malo by sa objasniť, že takéto následné kontroly by sa nemali brať do úvahy pri určovaní minimálnej kontrolnej vzorky.
V pôvodnom prešetrovaní sa zistilo, že spoločnosti NLMK a Viz Stal predstavovali celkové množstvo známeho dovozu GOES z Ruska do Spoločenstva (5). Tiež sa zistilo, že OJSC Novolipetsk Steel naďalej predstavuje celkový vývoz GOES z Ruska do Spoločenstva. Na základe tejto skutočnosti, ako aj toho, že dumpingové rozpätie pre OJSC Novolipetsk Steel je na úrovni de minimis, sa dospelo k záveru, že antidumpingové opatrenia na dovoz GOES z Ruska by sa mali zrušiť a konanie ukončiť v súlade s článkom 9 ods. 3 základného nariadenia.
(10)

Komisia si vyžiadala a preverila všetky informácie, ktoré považovala za potrebné na dočasné stanovenie dumpingu, vzniknutej ujmy a záujmu Spoločenstva. Overovacie návštevy sa vykonali v priestoroch týchto spoločností: a) Výrobca so sídlom v Spoločenstve — Ajinomoto Foods Europe S.A.S, Nesle, Francúzsko a jeho prepojený obchodník Ajinomoto Foods Deutschland, Hamburg, Nemecko b) Používateľ zo Spoločenstva Jeden používateľ požiadal v zmysle článku 19 základného nariadenia o neuverejnenie podrobností, ktoré sa ho týkajú, keďže by to malo na neho značne nepriaznivý účinok. Žiadosť sa považovala za dostatočne odôvodnenú, a preto sa jej vyhovelo. — Nestlé, Vevey, Švajčiarsko — Unilever, Neuhausen, Švajčiarsko c) Dovozcovia v Spoločenstve — Omya Peralta GmbH, Hamburg, Nemecko — Helm AG, Hamburg, Nemecko — Standard SP z.o.o., Lublin, Poľsko d) Vyvážajúci výrobcovia a prepojené spoločnosti v ČĽR 1. Meihua Group — Hebei Meihua MSG Group Co., Ltd., Bazhou, Hebei, — Tongliao Meihua Bio-Tech Co., Ltd., Tongliao, Neimenggu, Vnútorné Mongolsko, — Tongliao Jianlong Hyperacidity Co., Ltd., Tongliao, Neimenggu, Vnútorné Mongolsko, — Langfang Jianlong Hyperacidity, Bazhou, Hebei. 2. LingHua Group — Shandong Linghua MSG Incorporated Company, Jining, Shandog. Overovacie návštevy naplánované pre ďalšie dve spoločnosti skupiny — Shangong Lingwei Seasoning Co., Ltd., Jining, Shandog a — Jining Jusheng Gourmet Powder Food Co., Ltd., Jining, Shandog sa museli zrušiť z dôvodov, ktoré sú vysvetlené v odôvodneniach 15 až 18. 3. Fujian Province Jianyang Wuyi MSG Co., Ltd., Jianyang, Fujian e) Výrobca v analogickej krajine — Ajinomoto Co., (Thailand) Ltd., Bangkok, Thajsko
a)

pochádza zo slamy zahrnutej do kúpno-predajných zmlúv, spracovateľských záväzkov alebo spracovateľských zmlúv uvedených v článku 5 zahŕňajúcich parcely vysiate ľanom alebo konope pestovanými na vlákno a zahrnutej do jednotnej žiadosti, ako je uvedené v časti II hlave II kapitole I nariadenia (ES) č. 796/2004, podanej so zreteľom na rok, v ktorom sa začína hospodársky rok;
NARIADENIE KOMISIE (ES) č. 532/2008

z 12. júna 2008,

ktorým sa mení a dopĺňa sadzba náhrad platná pre určité výrobky v sektore cukru vyvážané vo forme tovarov, ktoré nie sú zahrnuté v prílohe I k zmluve

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 318/2006 z 20. februára 2006 o spoločnom organizovaní trhu v sektore cukru (1), a najmä na jeho článok 33 ods. 2 písm. a) a ods. 4,

keďže:

Z uplatňovania pravidiel a kritérií obsiahnutých v nariadení (ES) č. 478/2008 na údaje, ktoré má Komisia v súčasnosti k dispozícii, vyplýva, že v súčasnosti platné vývozné náhrady by mali byť pozmenené podľa prílohy tohto nariadeniu,

PRIJALA TOTO NARIADENIE:

Článok 1

Sadzba náhrady stanovená nariadením (ES) č. 478/2008 sa týmto upravuje podľa jeho prílohy.

Článok 2

Toto nariadenie nadobúda účinnosť 13. júna 2008.

(1) Ú. v. EÚ L 58, 28.2.2006, s. 1. Nariadenie naposledy zmenené a doplnené nariadením (ES) č. 1260/2007 (Ú. v. EÚ L 283, 27.10.2007, s. 1). Nariadenie (ES) č. 318/2006 sa nahrádza nariadením (ES) č. 1234/2007 (Ú. v. EÚ L 299, 16.11.2007, s. 1) s účinnosťou od 1. októbra 2008.

(2) Ú. v. EÚ L 140, 30.5.2008, s. 17.

PRÍLOHA

Sadzby náhrad uplatniteľné od 13. júna 2008 na určité výrobky zo sektora cukru vyvážané vo forme tovarov, na ktoré sa nevzťahuje príloha I k zmluve (1)

Kód KN Opis Sadzba náhrady v EUR/100 kg V prípade predbežného stanovenia náhrad Iné 1701 99 10 Biely cukor 27,35 27,35

(1) Sadzby stanovené v tejto prílohe sa neuplatňujú na vývozy do Albánska, Chorvátska, Bosny a Hercegoviny, Srbska, Čiernej Hory, Kosova, Bývalej juhoslovanskej republiky Macedónska, Andorry, Gibraltáru, Ceuty, Melilly, Svätej stolice (Vatikánskeho mestského štátu), Lichtenštajnska, samosprávnych obcí Livigno a Campione d'Italia, Helgolandu, Grónska, na Faerské ostrovy a do oblastí Cyperskej republiky, nad ktorými vláda Cyperskej republiky nevykonáva faktickú kontrolu, a na tovar uvedený v tabuľkách I a II k protokolu 2 k Dohode medzi Európskym spoločenstvom a Švajčiarskou konfederáciou z 22. júla 1972, ktorý sa vyviezol do Švajčiarskej konfederácie.
(1)

Žiadosti o dovozné povolenia podané počas prvých siedmich dní mesiaca júna 2008 na čiastkové obdobie od 1. júla do 30. septembra 2008 pri niektorých kvótach prevyšujú množstvá, ktoré sú k dispozícii. Malo by sa preto určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá.
(2)

Žiadosti o dovozné práva podané na obdobie od 1. júla 2008 do 30. júna 2009 prevyšujú množstvá, ktoré sú k dispozícii pre práva, na ktoré sa vzťahuje kvóta s poradovým číslom 09.4057. Z uvedeného dôvodu by sa malo určiť stanovením koeficientu(-ov) pridelenia, ktorý(-é) sa má (majú) uplatňovať na požadované množstvá, do akej miery sa môžu prideliť dovozné práva,
22 11 0

Celkové výdavky na vlastný výskum a vývoj (2) Výskum a experimentálny vývoj zahŕňa tvorivú prácu vykonávanú systematicky s cieľom rozšíriť zásobu poznatkov, vrátane poznatkov o človeku, kultúre a spoločnosti, a použitie tejto zásoby poznatkov na vynájdenie nových možností uplatnenia. Výdavky na vlastný výskum a vývoj zahŕňajú všetky výdavky na výskum a vývoj realizovaný vnútri jednotky bez ohľadu na zdroj prostriedkov. Výskum a vývoj treba odlišovať od výdavkov na celý rad súvisiacich činností. Preto vo výdavkoch na výskum a vývoj nie sú zahrnuté tieto výdavky: — výdavky na vzdelávanie a odbornú prípravu, — výdavky na iné vedecké a technologické činnosti (napr. informačné služby, skúšobníctvo a normalizáciu, realizačné štúdie atď.), — výdavky na iné priemyselné činnosti (napr. výrobné inovácie inde neuvedené), — výdavky na čisto finančné činnosti (vrátane administratívnych a iných nepriamych podporných činností). Výdavky na výskum a vývoj sa môžu v závislosti od vnútroštátnych právnych predpisov viesť na jednom z troch miest: ako pohyby nehmotného investičného majetku, pohyby hmotného investičného majetku alebo prevádzkové náklady. Ak sa podľa vnútroštátnych právnych predpisov môžu čiastočne alebo úplne zahrnúť do investícií, zahrnú sa do pohybov nehmotného investičného majetku, uvedeného v podnikových účtoch pod položkou Stále aktíva – nehmotný investičný majetok – náklady na výskum a vývoj. Ak sa podľa vnútroštátneho práva zahŕňajú do investícií len čiastočne alebo sa nezahŕňajú do investícií, bežné náklady budú súčasťou Surovín a spotrebných materiálov, iných vonkajších nákladov, mzdových nákladov a ostatných prevádzkových výdavkov a investičné náklady sa zahrnú do pohybu hmotného investičného majetku, ktorý je uvedený v podnikových účtoch pod položkou Stále aktíva – hmotný investičný majetok.
(7)

Výnimočné opatrenia navrhované v tomto nariadení by sa mali uplatňovať len na vývozné licencie, ktoré boli platné aspoň jeden deň v období od 25. apríla 2008 do 7. mája 2008. Všetci vývozcovia bravčového mäsa si mali byť od 2. mája 2008 vedomí, s akými praktickými ťažkosťami sa vývoz do Ruska spájal.
2.

Vkladá sa kapitola IIa: „KAPITOLA IIa VÝVOZY MIMO KVÓTY Článok 4c Dôkazy o príchode na miesto určenia Pokiaľ sú niektoré miesta určenia vylúčené pre vývozy cukru a/alebo izoglukózy mimo kvóty, predpokladá sa, že produkty boli dovezené do tretej krajiny po predložení týchto troch dokladov: a) kópia prepravného dokladu; b) vyhlásenie, že produkt bol vyložený, vystavené verejným orgánom dotknutej tretej krajiny, verejnými orgánmi jedného z členských štátov so sídlom v krajine určenia alebo medzinárodnou dozornou agentúrou schválenou podľa článkov 16a až 16f nariadenia (ES) č. 800/1999 potvrdzujúce, že uvedený produkt opustil miesto vykládky, alebo aspoň to, že podľa vedomia orgánu alebo agentúry vydávajúcich vyhlásenie nebol produkt následne znovu naložený s cieľom opätovného vývozu; c) bankový doklad vydaný schválenými sprostredkovateľmi so sídlom v Spoločenstve, ktorý potvrdzuje, že platba zodpovedajúca predmetnému vývozu bola pripísaná na účet vývozcu otvorený u sprostredkovateľov, alebo dôkaz o úhrade.“
(12)

Po zverejnení základných skutočností a úvah tvoriacich základ zistení v rámci tohto konania spoločnosť Kuiburi tvrdila, že na vytvorenie normálnej hodnoty by sa množstvá týkajúce sa PVA výdavkov a zisku mali stanoviť podľa článku 2 ods. 6 písm. c) základného nariadenia. Spoločnosť tvrdila, že článok 2 ods. 6 písm. b) sa nemohol použiť, pretože predaj iných výrobkov na domácom trhu i) zahŕňal výrobky nepredávané v konzervách a ii) nebol v žiadnom prípade reprezentatívny. Pokiaľ ide o prvé tvrdenie, definícia príslušného výrobku nezahŕňa žiadny osobitný druh nádoby, a neobmedzuje sa teda na výrobky balené iba v konzervách. Analogicky sa to isté vzťahuje na tú istú všeobecnú kategóriu výrobkov. Pokiaľ ide o druhé tvrdenie, treba uviesť, že prah na úrovni 5 % uvedenej v článku 2 ods. 2 základného nariadenia slúži na určenie reprezentatívnosti predaja podobného výrobku na domácom trhu (v porovnaní s predajom príslušného výrobku do Spoločenstva). Na účely uplatňovania článku 2 ods. 6 písm. b) sa nevyžaduje, aby bol predaj tej istej všeobecnej kategórie výrobkov vyšší ako prah na úrovni 5 %. V každom prípade predaj spoločnosti týkajúci sa tej istej všeobecnej kategórie výrobkov je v porovnaní s predajom príslušného výrobku do Spoločenstva veľmi významný, a preto reprezentatívny. Na základe uvedených skutočností sa tvrdenia spoločnosti nemôžu prijať a potvrdzuje sa, že PVA výdavky a zisk sa stanovujú podľa článku 2 ods. 6 písm. b) základného nariadenia.
1. Film z poly(etylén tereftalátu) (PET) s maximálnou hrúbkou 0,35 mm, s metalizovaným povrchom, nedovážaný z Brazílie alebo Izraela.

3920621994
(7)

Povinnosť ustanovená v článku 138 nariadenia (ES) č. 1782/2003 by sa mala uplatňovať na všetky platby podľa hlavy IV kapitoly 12 uvedeného nariadenia. Vzhľadom na to, že referenčným obdobím stanoveným na riadenie takýchto platieb je kalendárny rok, mala by sa táto zmena a doplnenie uplatňovať od 1. januára 2008, aby sa vzťahovala na všetky dané platby počas celého kalendárneho roka 2008,
3.

Dopĺňa sa tento oddiel F: „F. Inhibítory nitrifikácie a ureázy Inhibítory ureázy a nitrifikácie uvedené v tabuľkách F.1 a F.2 sa môžu pridávať do typov dusíkatých hnojív uvedených v oddieloch A.1., B.1., B.2., B.3., C.1. a C.2. prílohy I pri dodržaní týchto ustanovení: 1. minimálne 50 % celkového obsahu dusíka v hnojive sa skladá z foriem dusíka uvedených v stĺpci 3; 2. nepatria k typom hnojív uvedených v stĺpci 4. K typovému označeniu hnojív, do ktorých bol pridaný inhibítor nitrifikácie uvedený v tabuľke F.1, sa doplnia slová ‚s inhibítorom nitrifikácie ([typové označenie inhibítoru nitrifikácie])‘. K typovému označeniu hnojív, do ktorých bol pridaný inhibítor ureázy uvedený v tabuľke F.2, sa pridajú slová ‚s inhibítorom ureázy ([typové označenie inhibítoru ureázy])‘. Osoba zodpovedná za uvádzanie trh musí poskytnúť čo možno najúplnejšie technické informácie ku každému baleniu alebo dodávke nebaleného hnojiva. Táto informácia musí používateľovi predovšetkým umožniť, aby určil dávkovanie a čas použitia v závislosti od pestovaných plodín. Nové inhibítory nitrifikácie alebo inhibítory ureázy sa môžu zahrnúť do tabuľky F.1 alebo F.2 po zhodnotení technickej dokumentácie predloženej v súlade s usmerneniami, ktoré sa pre tieto inhibítory majú vypracovať. F.1. Inhibítory nitrifikácie Číslo Typové označenie a zloženie inhibítora nitrifikácie Maximálny a minimálny obsah inhibítora vyjadrený hmotnostným percentom celkového dusíka prítomného ako amónny dusík a močovinový dusík Typy hnojív ES, pre ktoré sa inhibítor nesmie používať Opis inhibítorov nitrifikácie, s ktorými sú zmesi povolené Údaje o povolenom pomere 1 2 3 4 5 1 Dikyándiamid ELINCS č. 207-312-8 Minimálne 2,25 Maximálne 4,5

F.2. Inhibítory ureázy Číslo Typové označenie a zloženie inhibítora ureázy Maximálny a minimálny obsah inhibítora vyjadrený hmotnostným percentom celkového dusíka prítomného ako močovinový dusík Typy hnojív ES, pre ktoré sa inhibítor nesmie používať Opis inhibítorov ureázy, s ktorými sú zmesi povolené Údaje o povolenom pomere 1 2 3 4 5 1 N-(n-butyl)-fosfortriamidotioát (NBPT) ELINCS č. 435-740-7 Minimálne 0,09 Maximálne 0,20“
(6)

V žiadosti sa uvádza, že uplatňovanie pravidiel pôvodu na dostatočné spracovanie a prepracovanie a regionálnu kumuláciu by podstatne obmedzilo schopnosť nepálskeho odevného priemyslu pokračovať vo vývoze do Spoločenstva a bránilo by investíciám. To by viedlo k ďalšiemu zatváraniu podnikov a nezamestnanosti v danej krajine. Okrem toho sa zdá, že i krátkodobé uplatňovanie v súčasnosti platných pravidiel pôvodu SVP by mohlo viesť k uvedeným následkom.
(8)

Pravidlá zníženia podpory v prípade nesúladu by sa taktiež mali uplatňovať na platby určené v článkoch 11, 12 a 98 nariadenia (ES) č. 479/2008 v kalendárnom roku zistenia nesúladu. V prípadoch, keď sa podporné opatrenia pre sektor vína neudeľujú každoročne, by sa malo stanoviť osobitné ustanovenie pre výpočet výšky, o ktorú sa má podpora znížiť. Výpočet by mal zohľadňovať počet rokov, počas ktorých sa uplatňuje povinnosť krížového plnenia.
(1)

Abdulbasit Abdulrahim [alias a) Abdul Basit Fadil Abdul Rahim; b) Abdelbasit Abdelrahim; c) Abdullah Mansour; d) Abdallah Mansour; e) Adbulrahim Abdulbasit Fadil Mahoud]. Adresa: Londýn, Spojené kráľovstvo. Dátum narodenia: 2.7.1968. Miesto narodenia: Gdabia, Líbya. Číslo cestovného pasu: 800220972 (cestovný pas Spojeného kráľovstva). Štátna príslušnosť: Spojené kráľovstvo. Ďalšie informácie: a) národné číslo poistenca Spojeného kráľovstva PX053496A; b) zapojený do získavania finančných prostriedkov v mene Líbyjskej islamskej bojovej skupiny (LIFG); c) vykonával vysoké funkcie v rámci LIFG v Spojenom kráľovstve; d) spojený s týmito riaditeľmi SANABEL Relief Agency: Ghuma Abd’rabbah, Taher Nasuf a Abdulbaqi Mohammed Khaled a s členmi LIFG v Spojenom kráľovstve vrátane Ismaila Kamoku, vysokopostaveného člena LIFG v Spojenom kráľovstve, ktorý bol obvinený a odsúdený v júni 2007 v Spojenom kráľovstve na základe obvinení z financovania terorizmu.
(1)

Rada nariadením (ES) č. 1628/2004 (2) uložila konečné vyrovnávacie clo na dovoz grafitových elektród druhov používaných v elektrických peciach s mernou hustotou najmenej 1,65 g/cm3 a elektrickým odporom najviac 6,0 μΩ.m, zaradených pod kód KN ex 8545 11 00, a konektorov používaných pre takéto elektródy, zaradených pod kód KN ex 8545 90 90, s pôvodom v Indii, bez ohľadu na to, či sa dovážajú spolu, alebo samostatne. V prípade jednotlivo vymenovaných vývozcov sa výška cla pohybuje od 7,0 % do 15,7 %, pričom na dovoz ostatných vývozcov sa uplatňuje sadzba zostatkového cla vo výške 15,7 %.
(55)

Antidumpingové opatrenia však nebránili Chorvátsku vyvážať do Spoločenstva významné množstvá. Neexistujú náznaky, že by predstavovali akúkoľvek prekážku pre vývoz ďalších množstiev do Spoločenstva. Keďže to tak doteraz nebolo, nie je pravdepodobné, že by sa významný dodatočný dovoz do Spoločenstva uskutočnil prostredníctvom aktivácie takýchto kapacít. Okrem toho nie je vylúčené, že niektoré z týchto množstiev by mohli byť vyvážané aj do iných tretích krajín, pretože pravdepodobné cenové hladiny na týchto územiach vedú k cenám zo závodu, ktoré sú podobné alebo mierne vyššie ako tie, ktoré by bolo možné získať pri vývoze do Spoločenstva.
a)

Dostupnosť: súvisí so službami využívanými domácnosťou so zreteľom na finančné, fyzické, technické a zdravotné podmienky. Dostupnosť služieb sa hodnotí vo vzťahu k fyzickému a technickému prístupu, ako aj k otváracím hodinám, ale nie vo vzťahu ku kvalite, cene a podobným aspektom. Dostupnosť by sa preto mala vzťahovať na objektívnu a fyzickú skutočnosť. Nemala by sa zakladať na subjektívnych pocitoch. Dostupnosť by sa mala určiť vo vzťahu k službám, ktoré domácnosť skutočne využíva. Fyzická dostupnosť sa posudzuje vo vzťahu k vzdialenosti, ale aj k infraštruktúre a vybaveniu, napríklad v prípade respondentov so zdravotným postihnutím. Mali by sa zohľadniť aj služby poskytované doma, ak ich domácnosť skutočne využíva. Dostupnosť služby sa má teda hodnotiť bez ohľadu na spôsoby, akými má k nej daná domácnosť prístup. Respondent by mal odpovedať za domácnosť ako celok. Ak respondent nevyužíva službu, ale ostatní členovia domácnosti áno, respondent by mal zhodnotiť dostupnosť podľa týchto ostatných členov domácnosti.
(1)

V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 boli žiadosť Francúzska o zapísanie názvu „Ail de la Drôme“ do registra, žiadosť Českej republiky o zapísanie názvu „Všestarská cibule“ do registra, žiadosť Slovenskej republiky o zapísanie názvu „Slovenská bryndza“ do registra, žiadosti Španielska o zapísanie názvov „Ajo Morado de Las Pedroñeras“ a „Gamoneu“ alebo „Gamonedo“ do registra a žiadosti Portugalska o zapísanie názvov „Alheira de Vinhais“ a „Presunto de Vinhais“ alebo „Presunto Bísaro de Vinhais“ do registra uverejnené v Úradnom vestníku Európskej únie (2).